Foto: novoetv.kz O‘zbekiston Respublikasi FVV Favqulodda vaziyatlarda boshqaruv markazining xabar qilishicha, yaqin kunlarda Qozog‘istonning aksariyat hududida yog‘ingarchiliksiz ob-havo saqlanib turadi. Shimoliy, sharqiy va markaziy viloyatlarda kuchli sovuq bo‘lishi kutilmoqda. Shu munosabat bilan 2018 yil 21 yanvar kuni gismeteo.kz saytining ma’lumotiga asosan bo‘ron ogohlantiruvi e’lon qilingan. “Qozog‘istonning shimoliy, sharqiy va markaziy viloyatlariga borishni rejalashtirayotgan O‘zbekiston fuqarolariga vaqtinchalik yo‘lovchi avtobus va shaxsiy avtotransport vositalaridan foydalanmasliklarini iltimos qilamiz”, - deyiladi FVV xabarida. Eslatib o‘tamiz, avvalroq Qozog‘istonda ikki avtobusda bo‘lgan O‘zbekiston va Tojikiston fuqarolari qutqarib qolingani ma’lum qilingandi.